পদ্মা পাতিল (ইংরেজিঃ Padma Patil) হ্যারির বর্ষের র‌্যাভেনক্ল হাউজের ছাত্রী এবং সে গ্রিফিন্ডর হাউজের ছাত্রী পার্বতি পাতিলের জমজ বোন। "গবলেট অফ ফায়ারে" সে রনের সাথে ইউল বলে অংশ নেয়। কিন্তু সে এতে মোটেই খুশি হয় নি। কারণ রনের নাচের প্রতি কোন আগ্রহই ছিল না। বরং সে হারমায়োনি ও ক্রামের দিকে তাকিয়ে থেকেই পুরো সময়টা পার করে দেয়। তাই সে ও পার্বতি বক্সবেটন একাডেমির ছাত্রদের সাথে নাচে অংশ নেয়। "অর্ডার অফ দ্য ফিনিক্সে" পদ্মা র‌্যাভেনক্ল হাউজের প্রিফেক্ট নির্বাচিত হয় এবং পরবর্তীতে সে তার বোনের সাথে ডিএ তে যোগ দেয়। "হাফ-ব্লাড প্রিন্সে" ডাম্বলডোরের মৃত্যুর পর তাদের বাবা মা তাদেরকে হগওয়ার্টস থেকে বাড়িতে ফিরিয়ে নেয়। "ডেথলি হ্যালোসে" তারা হগওয়ার্টসের যুদ্ধে অংশ নেওয়ার জন্য পুনরায় হগওয়ার্টসে ফিরে আসে।

আফশান আজাদ "গবলেট অফ ফায়ার", "অর্ডার অফ দ্য ফিনিক্স" ও "হাফ-ব্লাড প্রিন্স" চলচ্চিত্রে পদ্মার ভূমিকায় অভিনয় করে এবং ভিডিও গেমে কন্ঠ দেয়। সে "ডেথলি হ্যালোসেও" অভিনয় করবে। চলচ্চিত্র সিরিজে, পদ্মাকে একজন গ্রিফিন্ডর হিসেবে দেখানো হয়েছে।

নেভিল লংবটম
টেরি বুট
অ্যাঞ্জেলিনা জনসন
পদ্মা পাতিল